

VLADA REPUBLIKE HRVATSKE

Zagreb, 24. studenoga 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu rada, mirovinskoga sustava, obitelji i socijalne politike, Centru za socijalnu skrb Zadar za preuzimanje obveza na teret sredstava državnog proračuna Republike Hrvatske u 2022. i 2023. godini, za sklapanje ugovora o izvođenju građevinskih radova, ugovora o provedbi stručnog nadzora nad izvođenjem radova i ugovora o obavljanju poslova koordinatora zaštite na radu u fazi izvođenja radova rekonstrukcije, dogradnje i prenamjene građevine Doma za odgoj djece i mladeži u Zadru u Centar za socijalnu skrb Zadar i Dom za odrasle osobe Sv. Frane Zadar |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

 Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i članka 44. stavka 2. Zakona o proračunu („Narodne novine“, br. 87/08., 136/12. i 15/15.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_ donijela

**O D L U K U**

**o davanju suglasnosti Ministarstvu rada, mirovinskoga sustava, obitelji i socijalne politike, Centru za socijalnu skrb Zadar za preuzimanje obveza na teret sredstava državnog proračuna Republike Hrvatske u 2022. i 2023. godini, za sklapanje ugovora o izvođenju građevinskih radova, ugovora o provedbi stručnog nadzora nad izvođenjem radova i ugovora o obavljanju poslova koordinatora zaštite na radu u fazi izvođenja radova rekonstrukcije, dogradnje i prenamjene građevine Doma za odgoj djece i mladeži u Zadru u Centar za socijalnu skrb Zadar i Dom za odrasle osobe**

**Sv. Frane Zadar**

**I.**

 Daje se suglasnost Ministarstvu rada, mirovinskoga sustava, obitelji i socijalne politike, Centru za socijalnu skrb Zadar za preuzimanje obveza na teret sredstava državnog proračuna Republike Hrvatske u 2022. i 2023. godini, za sklapanje ugovora o izvođenju građevinskih radova, ugovora o provedbi stručnog nadzora nad izvođenjem radova i ugovora o obavljanju poslova koordinatora zaštite na radu u fazi izvođenja radova rekonstrukcije, dogradnje i prenamjene građevine Doma za odgoj djece i mladeži u Zadru u Centar za socijalnu skrb Zadar i Dom za odrasle osobe Sv. Frane Zadar, u ukupnom iznosu od 13.713.765,13 kuna (od čega iz izvora financiranja 563 Europski fond za regionalni razvoj u iznosu od 11.506.860,00 kuna i izvora financiranja 43 Ostali prihodi za posebne namjene u iznosu od 2.206.905,13 kuna), i to po ugovorima, godinama i u iznosima kako slijedi:

|  |  |  |  |
| --- | --- | --- | --- |
|  | 2022. | 2023. | UKUPNO |
| Ugovor o izvođenju radova | 10.175.000,00 | 3.431.535,13 | 13.606.535,13 |
| Ugovor o stručnom nadzoru | 69.625,00 | 23.085,00 | 92.710,00 |
| Ugovor o obavljanju poslova koordinatora zaštite na radu | 10.890,00 | 3.630,00 | 14.520,00 |
| **UKUPNO** | **10.255.515,00** | **3.458.250,13** | **13.713.765,13** |

**II.**

 Plaćanja koja proizlaze iz obveza preuzetih u skladu s točkom I. ove Odluke Ministarstvo rada, mirovinskoga sustava, obitelji i socijalne politike dužno je uključiti u svoj financijski plan u godini u kojoj obveza dospijeva.

**III.**

 Ova Odluka stupa na snagu danom donošenja.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Centar za socijalnu skrb Zadar je dana 29. lipnja 2020. godine sklopio Ugovor o dodjeli bespovratnih sredstava za projekte koji se financiraju iz europskih strukturnih i investicijskih fondova u financijskom razdoblju 2014. – 2020. KK.08.1.3.04.0014 „Unaprjeđenje infrastrukture Centra za socijalnu skrb Zadar i Doma za odrasle osobe Sv. Frane Zadar za pružanje socijalnih usluga u zajednici kao podrška procesu deinstitucionalizacije“ s Ministarstvom regionalnoga razvoja i fondova Europske unije i Središnjom agencijom za financiranje i ugovaranje programa i projekata Europske unije.

Nadalje, Centar za socijalnu skrb Zadar je proveo postupak javne nabave za izvođenje radova izgradnje nove građevine Centra te je kao najpovoljnija ponuda odabrana ponuda Hidro Eko Futura d.o.o., Kobaška 27, Zagreb u iznosu od 12.525.228,10 kn bez PDV-a odnosno 15.656.535,13 kn s PDV-om. Ujedno, Centar je proveo postupak javne nabave stručnog nadzora te je kao najpovoljnija ponuda odabrana ponuda HELION GROUP d.o.o., Martina Divalta 184, Osijek u iznosu od 84.260,00 kn bez PDV-a odnosno 105.325,00 kn s PDV-om. Također, Centar je proveo postupak nabave usluge koordinatora zaštite na radu u fazi izvođenja predmetnih radova te je kao najpovoljnija ponuda odabrana ponuda KOORDINATOR ZAŠTITE, obrt za usluge savjetovanja, Trogirska 21, Zadar u iznosu od 13.200,00 kn bez PDV-a odnosno 16.500,00 kn s PDV-om.

Slijedom navedenog, ukupne obveze temeljem navedenih ugovora u razdoblju od 2021. do 2023. godine iznose 15.778.360,13 kn (s PDV-om).

Sredstva potrebna za plaćanje ugovora u 2021. godini u iznosu od 2.064.595,00 kn osigurana su u Državnom proračunu Republike Hrvatske za 2021. godinu i projekcijama za 2022. i 2023. godinu na pozicijama Ministarstva rada, mirovinskoga sustava, obitelji i socijalne politike, na aktivnosti A791011 Operativni plan konkurentnost i kohezija – infrastruktura i kapitalnom projektu K809010 Centar za socijalnu skrb Zadar, odjeljku 4511 Dodatna ulaganja na građevinskim objektima, a prema tablici u nastavku:



Dakle, za razliku sredstava u iznosu od 13.713.765,13 kn Ministarstvo rada, mirovinskoga sustava, obitelji i socijalne politike, Centar za socijalnu skrb Zadar traži suglasnost za preuzimanje obveza na teret sredstava državnog proračuna Republike Hrvatske u 2022. i 2023. godini i to prema tablici u nastavku:



Člankom 44. stavkom 2. Zakona o proračunu (Narodne novine, broj 87/08, 136/12 i 15/15) propisano je da proračunski korisnik može preuzeti obveze po ugovoru koji zahtijeva plaćanje u sljedećim godinama uz suglasnost Vlade, a na prijedlog ministra financija.

Slijedom navedenog, daje se suglasnost Ministarstvu rada, mirovinskoga sustava, obitelji i socijalne politike, Centru za socijalnu skrb Zadar za preuzimanje obveza na teret sredstava državnog proračuna Republike Hrvatske u 2022. i 2023. godini za sklapanje ugovora o izvođenju građevinskih radova, ugovora o provedbi stručnog nadzora nad izvođenjem radova i ugovora o obavljanju poslova koordinatora zaštite na radu u fazi izvođenja radova (koordinator II) rekonstrukcije, dogradnje i prenamjene građevine Doma za odgoj djece i mladeži u Zadru u Centru za socijalnu skrb Zadar i Doma za odrasle osobe Sv. Frane Zadar u ukupnom iznosu od 13.713.765,13 kn (od čega iz izvora financiranja 563 Europski fond za regionalni razvoj u iznosu od 11.506.860,00 kn i izvora financiranja 43 Ostali prihodi za posebne namjene u iznosu od 2.206.905,13 kn) i to po ugovorima, godinama i u iznosima kako slijedi:

|  |  |
| --- | --- |
|  |  |



|  |  |
| --- | --- |
|  |  |